62021CO0592_INF
Ordonanța Curții (Camera a opta) din 30 septembrie 2022 –ĒDIENS & KM.LV
(Cauza C‑592/21)
„Trimitere preliminară – Articolul 99 din Regulamentul de procedură al Curții – Atribuirea contractelor de achiziții publice – Directiva 2014/24/UE – Desfășurarea procedurii – Alegerea participanților – Criterii de selecție – Capacitatea tehnică și profesională – Articolul 58 alineatul (4) – Moduri de probă – Documentul european de achiziție unic – Articolul 59 – Utilizarea capacităților altor entități – Articolul 63 alineatul (1) – Grup de operatori economici – Condiție legată de experiența profesională care trebuie îndeplinită de membrul grupului însărcinat, în cazul atribuirii contractului, cu executarea activităților care necesită această experiență – Condiție neprevăzută de documentele de achiziție – Lipsa incidenței regimului de răspundere solidară în cadrul statutului societății în nume colectiv”
1.
Întrebări preliminare – Răspuns care nu lasă loc niciunei îndoieli rezonabile – Răspuns care poate fi în mod clar dedus din jurisprudență – Aplicarea articolului 99 din Regulamentul de procedură
(Regulamentul de procedură al Curții, art. 99)
(a se vedea punctele 18 și 19)
2.
Apropierea legislațiilor – Proceduri de atribuire a contractelor de achiziții publice de lucrări, de bunuri și de servicii – Directiva 2014/24 – Atribuirea contractelor – Criterii de selecție calitativă – Capacitate tehnică și profesională – Posibilitatea de a menționa capacitățile altor entități – Condiții – Experiență profesională – Condiție care trebuie îndeplinită numai de membrul însărcinat, în cadrul grupului de operatori economici, cu executarea activităților care necesită această experiență – Admisibilitate
[Directiva 2014/24 a Parlamentului European și a Consiliului, art. 58 alin. (4), art. 59 și art. 63 alin. (1) al doilea paragraf]
(a se vedea punctele 25-29 și 34 și dispozitivul)
3.
Apropierea legislațiilor – Proceduri de atribuire a contractelor de achiziții publice de lucrări, de bunuri și de servicii – Directiva 2014/24 – Atribuirea contractelor – Criterii de selecție calitativă – Capacitate tehnică și profesională – Posibilitatea de a menționa capacitățile altor entități – Condiții – Lipsa precizărilor în documentul de achiziție – Incidență
[Directiva 2014/24 a Parlamentului European și a Consiliului, art. 19 alin. (2) al doilea paragraf]
(a se vedea punctele 30 și 31)
Dispozitivul
Articolul 63 alineatul (1) din Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE coroborat cu articolul 59 din aceasta
trebuie interpretat în sensul că,
atunci când s‑a stabilit că, în caz de atribuire a unui contract de achiziții publice de servicii unui grup de operatori economici, executarea activităților pentru care este necesară o experiență va fi încredințată unui singur membru al grupului, grupul ofertant se poate prevala, pentru a demonstra că îndeplinește o condiție legată de experiență impusă de autoritatea contractantă în conformitate cu articolul 58 alineatul (4) din această directivă, numai de experiența membrului menționat al acestui grup, chiar dacă documentele de achiziție nu prevăd în mod expres că membrii unui grup de operatori economici trebuie să îndeplinească în mod individual această condiție.